双调・殿前欢懒云窝
作者：阿里西瑛
朝代：元

paragraphs: 懒云窝，醒时诗酒醉时歌。
瑶琴不理抛书卧，无梦南柯。
得清闲尽快活，日月似撺梭过，富贵比花开落。
青春去也，不乐如何？懒云窝，醒时诗酒醉时歌。
瑶琴不理抛书卧，尽自磨陀。
想人生待则么？富贵比花开落，日月似撺梭过。
呵呵笑我，我笑呵呵。
懒云窝，客至待如何？懒云窝里和衣卧，尽自婆娑。
想人生待则么？贵比我高些个，富比我松些个，呵呵笑我，我笑呵呵。